 Nehemaya 2  O wee ruo nọnwa Naịsan, nafọ nke iri abụọ nke ọchịchị Atazaksis bụ eze, na mmanya dị nihu ya, mụ onwe m buuru mmanya bunye eze, dị ka m na-eme. Ma ọ dịtụbeghị mgbe m gbarụrụ ihu nihu ya.Eze wee sị m: Gịnị mere ihu gị ji gbarụọ agbarụọ ebe ọ bụ na ị naghị arịa ọrịa? Ọ dịghị ihe ọzọ ma ọ bụghị na obi adịghị gị mma. Egwu wee jide m nke ukwuu.M wee sị eze: Eze, ị ga-adị ndụ ruo mgbe ebighị ebi! Gịnị mere ihu m agaghị agbarụ agbarụ mgbe obodo m, ụlọ ebe e liri nna nna m hà, bụ ebe e bibiri ebibi, ọkụ erepịawokwa ọnụ ụzọ ámá ya niile?Eze wee sị m: Gịnị ka ị na-achọ ka e meere gị? Ozugbo ahụ, m kpekuru Chineke nke eluigwe ekpere.M wee sị eze: Ọ bụrụ na ọ dị eze mma, ọ bụrụkwa na ohu gị dị gị mma, ka i ziga m Juda, nobodo ebe e liri nna nna m hà, ka m wughachi ya.Eze wee sị m, mgbe nwunye ya nọ ọdụ nakụkụ ya: Njem gị ọ ga-ewe ụbọchị ole, oleekwa mgbe ị ga-alọta? O wee dị eze mma ịhapụ m ka m gaa, mgbe m gwara ya oge m ga-alọta.M wee gaa nihu ịsị eze: Ọ bụrụ na ọ dị eze mma, ka e nye m akwụkwọ ozi m ga-enye ndị gọvanọ na-achị ofe Osimiri Yufretis, ka ha kwe ka m gafere ruo mgbe m garuru Juda;ka e nyekwa m akwụkwọ ozi m ga-enye Esaf, onye na-elekọta ọhịa eze, ka o bunye m osisi m ga-eji wuo ọnụ ụzọ ámá nke Ebe E Wusiri Ike nke ụlọ ahụ, nakwa iji rụọ mgbidi obodo ahụ na ụlọ m ga na-abanye. Eze wee bunye m ihe ndị ahụ, dị ka aka dị mma nke Chineke nke dị nahụ m si dị.M wee mesịa bịakwute ndị gọvanọ na-achị ofe Osimiri Yufretis ma nye ha akwụkwọ ozi eze. Eze dunyekwara m ndị ọchịagha na ndị na-agba ịnyịnya.Mgbe Sanbalat onye Bet-horọn na Tobaya onye na-ejere ya ozi, bụ onye Amọn, nụrụ ya, ọ ghọrọ ihe dị oké njọ nanya ha na mmadụ bịara ịchọrọ ụmụ Izrel ihe ọma.E mesịa, m bịarutere Jeruselem, nọrọkwa nebe ahụ ruo ụbọchị atọ.M wee bilie nabalị, mụ na ndị ikom ole na ole ndị so m, agwaghịkwa m onye ọ bụla ihe Chineke m na-etinye m nobi imere Jeruselem, ọ dịghịkwa anụ ụlọ ọ bụla m ji ma e wezụga anụ ụlọ m nọ nelu ya.M wee si nỌnụ Ụzọ Ámá Ndagwurugwu pụọ nabalị ruo nihu Isi Iyi Nnukwu Agwọ nakwa nỌnụ Ụzọ Ámá Ikpo Ntụ, m nọkwa na-enyocha mgbidi Jeruselem, otú e si kwatuo ya, ọkụ repịakwara ọnụ ụzọ ámá ya niile.M wee garuo nỌnụ Ụzọ Ámá Iyi, ruokwa nỌdọ Mmiri Eze, ma ọ dịghị ebe anụ ụlọ nke bu m ga-esi gafee.Ma m nọ na-agbago na ndagwurugwu iyi nabalị, m nọkwa na-enyocha mgbidi ahụ; e mesịa, m laghachiri azụ wee si nỌnụ Ụzọ Ámá Ndagwurugwu banye, wee lọta.Ndị osote onye na-achị achị amaghị ebe m gara na ihe m nọ na-eme; agwabeghịkwa m ndị Juu na ndị nchụàjà na ndị a ma ama na ndị osote onye na-achị achị na ndị ọrụ ndị ọzọ ihe ọ bụla.Nikpeazụ, m gwara ha, sị: Unu na-ahụ ọnọdụ ọjọọ anyị nọ na ya, otú e si bibie Jeruselem, gbaakwa ọnụ ụzọ ámá ya niile ọkụ. Bịanụ ka anyị wughachi mgbidi Jeruselem, ka a ghara ịnọ na-akọcha anyị.M wee gaa nihu ịgwa ha banyere aka Chineke m, otú o si dị mma nahụ m, nakwa ihe eze gwara m. Ha wee sị: Ka anyị bilie, anyị ga-ewukwa ya. Ha wee mee ka aka ha dị ike maka ọrụ ọma ahụ.Mgbe Sanbalat onye Bet-horọn na Tobaya onye na-ejere ya ozi, bụ onye Amọn, na Gishem onye Arebia nụrụ ya, ha malitere ịkwa anyị emo ma na-eleda anyị anya, sị: Gịnị bụ ihe a unu na-eme? Ọ bụ eze ka unu na-enupụrụ isi?Otú ọ dị, m zara ha wee sị ha: Ọ bụ Chineke nke eluigwe ga-eme ka ihe gaara anyị nke ọma, anyị onwe anyị kwa, bụ ndị ohu ya, ga-ebili, anyị ga-ewukwa ya; ma unu onwe unu enweghị òkè ma ọ bụ ihe ruuru unu ma ọ bụ ihe ncheta nime Jeruselem. 